EkBass/fiwiki-20250220-pages-articles huggingface dataset:
Norman Burton

Norman Burton (5. joulukuuta 1923 New York – 29. marraskuuta 2003 Imperial, Kalifornia), näyttelijänä toisinaan myös nimellä Normann Burton, oli yhdysvaltalainen elokuva- ja televisionäyttelijä. Hän näytteli muun muassa Felix Leiterin roolin James Bond -elokuvassa Timantit ovat ikuisia vuonna 1971. Hän esiintyi myös katastrofielokuvassa Liekehtivä torni ja televisiosarjassa Wonder Woman (1975–1979) sen toisella esityskaudella. Burton edusti ja opetti metodinäyttelemistä. Burton kuoli kuusi päivää ennen 80-vuotispäiväänsä liikenneonnettomuudessa lähellä Kalifornian ja Arizonan osavaltioiden rajaa. ==Valikoitu filmografia== *Nukkelaakso (Valley of the Dolls, 1967) *Apinoiden planeetta (Planet of the Apes, 1968) *Timantit ovat ikuisia (Diamonds Are Forever, 1971) *Pako apinoiden planeetalta (Escape from the Planet of the Apes, 1971) *Liekehtivä torni (The Towering Inferno, 1974) *Bloodsport – viimeiseen asti (Bloodsport, 1988) *American Ninja 5 (1993) ==Aiheesta muualla== * * Luokka:Yhdysvaltalaiset näyttelijät Luokka:Vuonna 1923 syntyneet Luokka:Vuonna 2003 kuolleet
Ronald Rich

Ronald Rich on brittiläinen sivuosanäyttelijä. Hän näytteli 1960-luvulla elokuvissa Alfie – naisten viettelijä ja Bond-elokuvassa Elät vain kahdesti roolihahmo Ernst Stavro Blofeldin henkivartijaa Hansia. Hän on esiintynyt myös Doctor Whossa ja Benny Hill show’ssa. Rich on 203 cm pitkä. ==Aiheesta muualla== Luokka:Brittiläiset näyttelijät
Bror Niska

Bror Ivar Niska (11. elokuuta 1887 Uuras – 18. elokuuta 1952 Ruovesi) oli suomalainen näyttelijä, operettilaulaja ja näytelmäkirjailija. Bror Niskan vanhemmat olivat merikapteeni, Viipurin merikoulun johtaja Ivar Alfred Niska (1846-1903) ja Hilda Maria Elise Schlüter (1856-1934). Sisaruksista Adolf Niska oli oopperabaritoni, Ester Niska sopraano, Algoth Niska jalkapalloilija ja tunnettu salakuljettaja sekä Aina Niska tanssitaiteilija. Bror Niska oli naimisissa vuodesta 1909 Anna Maria Pelanderin kanssa. Heillä oli kaksi lasta. Niska kuoli liikenneonnettomuudessa kesällä 1952. == Lähteet == * * Bror Niskan henkilötiedot (Folke Ailin sivusto) Luokka:Suomalaiset näyttelijät Luokka:Suomalaiset laulajat Luokka:Suomalaiset näytelmäkirjailijat Luokka:Liikenneonnettomuudessa kuolleet Luokka:Vuonna 1887 syntyneet Luokka:Vuonna 1952 kuolleet
Mario Williams

Mario Jerrel Williams (s. 31. tammikuuta 1985, Richlands, Pohjois-Carolina) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Hän pelasi 11 kautta NFL-liigassa edustaen Houston Texansia, Buffalo Billsiä ja Miami Dolphinsia. Williams oli NFL:n varaustilaisuuden ensimmäinen varaus vuonna 2006. Hänet valittiin urallaan neljästi NFL:n tähdistöotteluun Pro Bowliin. ==NFL-ura== Houston Texans varasi Pohjois-Carolinan valtionyliopiston joukkueessa yliopistojalkapalloa pelanneen Williamsin vuoden 2006 NFL:n varaustilaisuuden ensimmäisenä pelaajana vuonna 2006. Williams pelasi Texansissa viisi kautta, joiden aikana hän vakiinnutti asemansa yhtenä liigan parhaimmista puolustuksen linjamiehistä. Kauden 2011 jälkeen Williamsista tuli rajoittamaton vapaa pelaaja, joten hän oli vapaa neuvottelemaan minkä tahansa seuran kanssa. Williams teki maaliskuussa 2012 kuuden vuoden sopimuksen Buffalo Billsin kanssa. Sopimuksen arvo voi parhaimmillaan nousta yli 100 miljoonaan dollariin, joka tekee siitä NFL- historian rahakkaimman puolustajan tekemän sopimuksen. Bills vapautti Williamsin sopimuksestaan neljän kauden jälkeen. Hän teki maaliskuussa 2016 kaksivuotisen sopimuksen Miami Dolphinsin kanssa. Williams pelasi Dolphinsissa vain yhden kauden, sillä joukkue purki hänen sopimuksensa huonosti pelatun kauden jälkeen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Rickie Fowler

Rick Yutaka "Rickie" Fowler (s. 13. joulukuuta 1988 Murrieta, Kalifornia) on yhdysvaltalainen ammattilaisgolfaaja. Fowler oli amatöörien maailmanlistan kärki 36 viikon ajan vuosina 2007 ja 2008, kunnes siirtyi ammattilaiseksi 2009. ==Ammattilaisura== Fowler palkittiin hieman yllättäen PGA Tourin vuoden tulokkaana vuonna 2010, superlupaus Rory McIlroyn ollessa ennakkosuosikki palkinnon saajaksi. Ensimmäisen voittonsa Tourilla Fowler otti vuoden 2012 Wells Fargo Championshipsissa. Vuonna 2015 Rickie Fowler voitti The Players- kilpailun, jota on luonnehdittu viidenneksi majoriksi. ==Muuta== Fowlerilla on yhteistyösopimukset golfvälinevalmistaja Titleistin, urheiluvälinevalmistaja Puman sekä kelloja valmistavan Rolexin kanssa. == Lähteet == Luokka:Yhdysvaltalaiset golfaajat Luokka:Vuonna 1988 syntyneet Luokka:Elävät henkilöt
Yo La Tengo

Yo La Tengo (joskus lyhennettynä YLT) on yhdysvaltalainen vaihtoehtorock- yhtye, joka perustettiin Hobokenissa, New Jerseyssä vuonna 1984. Vuodesta 1992 kokoonpanoon on kuulunut Ira Kaplan (kitara, piano, laulu), Georgia Hubley (rummut, piano, laulu) ja James McNew (basso, laulu). Yhtye ei ole saanut suurta valtavirran menestystä, mutta silti sitä kutsutaan "kriitikoiden olennaisimmaksi yhtyeeksi" ja vahvan kulttimaineen ylläpitäjäksi. ==Diskografia== ===Studioalbumit=== *Ride the Tiger (1986) *New Wave Hot Dogs (1987) *President Yo La Tengo (1989) *Fakebook (1990) *May I Sing with Me (1992) *Painful (1993) *Electr-O-Pura (1995) *I Can Hear the Heart Beating as One (1997) *And Then Nothing Turned Itself Inside-Out (2000) *Summer Sun (2003); US No. 115 *I Am Not Afraid of You and I Will Beat Your Ass (2006) *Popular Songs (2009) *Fade (2013) *Stuff Like That There (2015) *There's a Riot Going On (2018) *We Have Amnesia Sometimes (2020) *This Stupid World (2023) ===Kokoelmat=== *Genius + Love = Yo La Tengo (1996) *Mishmoshi-Moshi (2000) *Prisoners of Love: A Smattering of Scintillating Senescent Songs: 1985–2003 (2003 *Yo La Tengo Is Murdering the Classics (2006) *They Shoot, We Score (2008) ===EP:t=== *That Is Yo La Tengo (1991) *Upside-Down (1992) *Shaker (1993) *From a Motel 6 (1994) *Tom Courtenay (1995) *Camp Yo La Tengo(1995) *Little Honda (1997) *Autumn Sweater (1997 *Danelectro (2000) *Nuclear War (2002) *Merry Christmas from Yo La Tengo(2002) *Today Is the Day (2003) *Here To Fall Remixes (2010) *Stupid Things (2012) Luokka:Yhdysvaltalaiset indie rock -yhtyeet
Aliina Pennanen

Aliina Soininen (o. s. Pennanen; 7. marraskuuta 1887 Rautu – 11. syyskuuta 1978 Helsinki)Aliina Soinisen kuolinilmoitus (maksullinen artikkeli) Helsingin Sanomat 4.10.1978, HS Aikakone. Viitattu 17.3.2018. oli suomalainen kansakoulunopettaja ja lastenkirjailija. Soininen valmistui opettajaksi Heinolan seminaarista vuonna 1910. Hän toimi vuosina 1913–1955 opettajana Helsingin maalaiskunnan Pukinmäen kokeilukansakoulussa, jossa hän piti myös etiikanopetuksen kokeilutunteja.Kuolleita (maksullinen artikkeli) Helsingin Sanomat 6.10.1978, HS Aikakone. Viitattu 17.3.2018.Eenariina Hämäläinen, Jumala varjelkoon kaikenlaisiin reformeihin hukkuvaa kansaamme, pro gradu, Tampereen yliopisto Soinisen vanhemmat olivat maanviljelijä Matti Pennanen ja Anna Babkoff. Hän meni naimisiin 1918 Pellervo-Seuran konsulenttina toimineen agronomi Kaarlo Mikael Johnsson Soinisen (1889–1953) kanssa. == Teoksia == Nimellä Aliina Pennanen: * Valkeat kivet: satuja; kuvitus Rudolf Koivu. Otava, 1915. Nimellä Aliina Soininen: * Suurta ja pientä lasten maailmassa: siveysopin opetuksen kokeiluja kansakoulussa. 1. Otava, 1931. * Koulukasvatuksen kokeilua Pukinmäen kokeilukansakoulussa 1913–1943. Valtioneuvoston kirjapaino, 1949. :Lisäksi hän teki oppikirjoja == Lähteet == * (vanhentunut linkki) * Ossian Mestertonin sukututkimussivusto: Pietari Juusten s. 1470 ja hänen jälkeläisiään yhteensä 7714 taulua: Taulu 2572 * Gunnar Johnsson: Savon Johnsson suku taulu IX. SSV 9(1925), s. 69–80 === Viitteet === ==Aiheesta muualla== *Karjala-tietokanta Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1887 syntyneet Luokka:Vuonna 1978 kuolleet
Čáslav

Čáslav () on kaupunki Tšekissä, Keski-Böömin läänissä. Kaupungin pinta-ala on 26,46 km². Vuonna 2019 kaupungissa on 10 326 asukasta. ==Lähteet== ==Aiheesta muualla== *Kaupungin kotisivut Luokka:Tšekin kaupungit Luokka:Keski-Böömin lääni
Robert Koldewey

Robert Johann Koldewey (10. syyskuuta 1855 Blankenburg – 4. helmikuuta 1925 Berliini) oli saksalainen arkkitehti, joka tunnetaan arkeologisista löydöistään Babylonissa, joka sijaitsee nykypäivän Irakissa. Koldeweyn löytöihin Babylonissa kuuluivat Etemenankin sekä riippuvien puutarhojen perustukset ja Ištarin portti. Hän kehitti myös savitiilirakennuksiin liittyviä arkeologisia tekniikoita. Koldewey oli arkeologina itseoppinut, joskin hän oli opiskellut arkkitehtuuria sekä taidehistoriaa Berliinissä ja Wienissä suorittamatta tutkintoa. Hän otti 1882 osaa kaivauksiin muinaisessa Assoksessa Turkissa, jossa hän oppi kaivauksilla käytettyjä työtapoja. ==Aiheesta muualla== *Koldewey Bible History Onlinessa *Koldewey-yhdistys Luokka:Saksalaiset arkeologit Luokka:Saksalaiset arkkitehdit Luokka:Vuonna 1855 syntyneet Luokka:Vuonna 1925 kuolleet
Hjalmar Tång

Anders Hjalmar Tång (20. marraskuuta 1887 Lapinjärvi – 25. helmikuuta 1967 Tenhola) oli suomalainen ruotsin kielellä kirjoittanut näytelmäkirjailija. == Teoksia == * Fosterlandets vår : Folkskådespel i tre akter. Borgåbladets teaterbibliotek 43. Tryckeri- och tidnings, Borgå 1933 * Snövit : sagospel i 4 tablåer. Julstjärnans lekar 8. Finlands svenska folkskollärarförening, Helsingfors 1935 * Svensk dikt : poetisk läsebok för folkskolan och fortsättningsskolan. Ekenäs tryckeri 1945, 1948, 1952 * Avskedsdansen på Nederhult : Folkpjäs med sång och dans i tre akter. == Lähteet == * Luokka:Suomalaiset näytelmäkirjailijat Luokka:Suomenruotsalaiset kirjailijat Luokka:Vuonna 1887 syntyneet Luokka:Vuonna 1967 kuolleet
Jon Ronson

Jon Ronson (s. 10. toukokuuta 1967 Cardiff, Wales) on walesilainen toimittaja, dokumentaristi ja kirjailija. Urallaan Ronson on kirjoittanut kolumneja lehtiin, ohjannut useita dokumentteja televisiolle ja toiminut radio- ja televisiotoimittajana sekä juontajana. Ronsonin ensimmäinen kirja, suomentamaton Clubbed Class, julkaistiin vuonna 1994. == Kirjailija == Ronson mainitsee kirjallisiksi esikuvikseen Kurt Vonnegutin, Raymond Carverin ja Jonathan Coen. Vaikka uralle mahtuu lukuisia dokumentaarisia ohjaustöitä, Ronson pitää itseään ennen kaikkea luonnollisena kirjoittajana. Tutkivana journalistina Ronson on kiinnostunut salaliittoteorioista, ääri-ihmisistä ja vallasta. Kyseisiä aiheita hän on käsitellyt tv-töissään sekä muun muassa toisessa teoksessaan Them: Adventures with Extremists (2001). Hänen työskentelytyylissään on sanottu olevan piirteitä gonzo-journalismista. Ronsonilta on suomennettu kaksi teosta Sammakon kustantamana. Vuonna 2004 ilmestynyt Vuohia tuijottavat miehet kertoo vuonna 1979 toimintansa aloittaneesta Yhdysvaltain armeijan salaisesta yksiköstä, joka kehittelee uusia paranormaaleja taistelu- ja tiedustelutekniikoita. Viimeisin teos Psykopaattitesti (2011) käsittelee puolestaan mielenterveyttä ja psykopatian käsitettä. == Bibliografia == * Clubbed Class, 1994 * Them: Adventures with Extremists, 2001 * * Out of the Ordinary: True Tales of Everyday Craziness, 2006 * What I Do: More True Tales Of Everyday Craziness, 2007 * == Lähteet == Luokka:Walesilaiset kirjailijat Luokka:Vuonna 1967 syntyneet Luokka:Elävät henkilöt
Peter Olofsson

Bengt Peter Olofsson (s. 15. kesäkuuta 1957 Uddevalla) on ruotsalainen entinen käsipalloilija. Hän edusti seuratasolla uddevallalaista GF Kroppskulturia. Olofsson osallistui Los Angelesin olympialaisiin 1984, joissa hän pelasi kuusi ottelua ja teki 19 maalia. Ruotsi sijoittui turnauksessa viidenneksi. == Lähteet == * Olofssonin profiili sports-reference.com -sivustolla Luokka:Ruotsalaiset käsipalloilijat Luokka:Vuonna 1957 syntyneet Luokka:Elävät henkilöt
Tyrese Gibson

Tyrese Darnell Gibson, tunnettu lyhyesti myös nimellä Tyrese, (s. 30. joulukuuta 1978 Watts, Los Angeles, Kalifornia) on yhdysvaltalainen R&B-laulaja;, rapmuusikko ja näyttelijä, joka on näytellyt muun muassa elokuvissa 2 Fast 2 Furious (2003), Transformers: Kaatuneiden kosto (2009) ja Transformers: Kuun pimeä puoli (2011). == Filmografia == === Elokuvat === Vuosi Elokuva Rooli 2001 Baby Boy Joseph Summers 2003 2 Fast 2 Furious Roman Pearce 2004 Flight of the Phoenix A.J. 2005 Neljä veljeä Angel Mercer 2006 Annapolis Cole 2006 Waist Deep O2 2007 Transformers kersantti Robert Epps 2007 The Take Adell Baldwin 2008 Death Race – Kuolonajot Machine Gun Joe 2009 Transformers: Kaatuneiden kosto ylikersantti Robert Epps 2010 Legion Kyle Williams 2011 Transformers: Kuun pimeä puoli Robert Epps 2011 Fast & Furious 5 Roman Pearce 2013 Fast & Furious 6 Roman Pearce 2013 Black Nativity Tyson 2015 Fast & Furious 7 Roman Pearce 2015 Hollywood Adventures oma itsensä 2017 Fast & Furious 8 Roman Pearce 2021 Fast & Furious 9 Roman Pearce 2021 Rogue Hostage Kyle Snowden 2021 Dangerous McCoy 2022 Morbius Simon Stroud 2022 The System Terry Savage 2023 Fast & Furious X Roman Pearce === Musiikkivideot === Vuosi Esittäjä Kappale 2010 Lady Gaga & Beyoncé "Telephone" == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset muusikot Luokka:Yhdysvaltalaiset DJ:t Luokka:Afroamerikkalaiset Luokka:Vuonna 1978 syntyneet Luokka:Elävät henkilöt Luokka:Seulonnan keskeiset artikkelit
Norsukalat

Norsukalat (Mormyridae) on arapaimakaloihin kuuluva heimo. Heimon lajeja tavataan makeista vesistä trooppisesta Afrikasta. Eräitä norsukalalajeja pidetään myös akvaarioissa. ==Lajit ja anatomia== Norsukalojen heimoon kuuluu 18 sukua ja noin 201 lajia. Yleensä ne kasvavat korkeintaan 9-50 cm pitkiksi, mutta suurimmat lajit voivat saavuttaa 1,5 metrin pituuden. Heimon lajien tyypillisiä piirteitä ovat pitkähkö selkäevä ja selvästi haarautunut pyrstöevä. Norsukalalajien kuonon muoto ja pituus vaihtelevat huomattavasti eri sukujen kesken. Eräillä lajeilla, kuten Campylomormyrus-, Gnathonomus- ja Mormyrus-suvun lajeilla kuono on hyvin pitkä ja alaspäinkaartunut ja muistuttaa norsun tai tapiirin kärsää. Eräiden sukujen, esimerkiksi Marcusenius- ja Petrocephalus-sukujen lajeilla kuono on lyhyt ja pyöreä. Monien muiden arapaimakalojen tavoin myös norsukaloilla on kielessään hampaita. Norsukalat pystyvät tuottamaan heikon sähkökentän pyrstönvarren lihaksillaan. Kalojen päässä on elimiä, jotka aistivat hyvin heikkojakin sähkökentän muutoksia ja näin kalat voivat havaita esimerkiksi saaliin tai saalistajan. Heimon kalojen aivot ovat kookkaat ja aivojen painon suhde koko ruumiin painoon on samaa luokkaa kuin ihmisellä. ==Levinneisyys ja elintavat== Norsukalalajeja tavataan trooppisen Afrikan makeista vesistä. Ne elävät usein pyörteilevissä, sameissa vesissä ja suunnistavat ja paikantavat ravintoa sähkökentän muutoksia aistivilla elimillään. Ne liikkuvat usein melko hitaasti pieninä parvina. Heimon lajien ravintoa ovat hyönteiset ja muut vedessä elävät selkärangattomat eläimet. Norsukalat voivat käyttää pitkää kärsämäistä kuonoaan ruuan etsimiseen pohjaa tonkimalla. Myös norsukalojen kuuloaisti on hyvin kehittynyt ja ne viestivät toisilleen päästämällä naksahtelevia tai röhkiviä ääniä. Norsukalojen lisääntymiskäyttäytyminen on huonosti tunnettua. Eräitä heimon lajeja voidaan pitää myös akvaariokaloina. Useimmiten akvaarioissa tavattavia lajeja ovat mustanorsukala (Gnathonomus petersii), huulinorsukala (Gnathonemus rhynchophorus) ja guineantapiirikala (Mormyrus tapirus). ==Lähteet== Luokka:Arapaimakalat
Call Me Maybe

”Call Me Maybe” on kanadalaisen poplaulajan Carly Rae Jepsenin kappale hänen ensimmäiseltä EP-levyltään Curiosity. Kanadalainen levy-yhtiö julkaisi sen EP- levyn ensimmäisenä singlenä 20. syyskuuta 2011. Jepsen keräsi kappaleellaan kansainvälistä huomiota, kun Justin Bieber ja Selena Gomez kuulivat sen ja jakoivat sen Twitterissä. Hänet kiinnitettiin School Boy Records -levy- yhtiöön, jonka jälkeen single julkaistiin Yhdysvalloissa 22. helmikuuta 2012. Kappaleesta tuli Jepsenin kansainvälinen läpimurto. Kappale sijoittui kymmenen parhaan joukkoon Belgiassa, Tanskassa, Ranskassa, Hollannissa, Norjassa, Puolassa ja Ruotsissa, sekä listaykköseksi Australiassa, Suomessa, Isossa- Britanniassa, Irlannissa, Kanadassa, Uudessa-Seelannissa, Skotlannissa, Sveitsissä, Tšekissä ja Yhdysvalloissa. ”Call Me Maybe” palkittiin parhaan singlen Juno-palkinnolla vuonna 2013. Lisäksi se oli ehdolla Grammy-palkinnon saajaksi parhaana popsooloesityksenä ja vuoden kappaleena. == Tausta ja kokoonpano == Carly Rae Jepsen, Josh Ramsay ja Tavish Crowe tekivät kappaleen, ja sen tuotti Ramsay. Levy-yhtiö 604 Records julkaisi kappaleen Kanadassa 20. syyskuuta Curiosity-albumin ensimmäisenä singlenä. Tammikuussa 2012 poplaulajat Justin Bieber ja Selena Gomez olivat vierailulla Kanadassa, ja he kuulivat kappaleen radiosta. He tweettasivat siitä, jonka jälkeen Jepsen sai kansainvälistä huomiota sekä levytyssopimuksen School Boy Recordsin kanssa. Bieberin managerin Scooter Braunin mukaan Bieber ei ole koskaan aikaisemmin tukenut toista artistia tällä tavalla. Levy-yhtiö Interscope Records julkaisi kappaleen maailmanlaajuisesti. == Musiikkivideo == Ben Knechtel ohjasi kappaleen musiikkivideon ja se julkaistiin 1. maaliskuuta 2012. Videon alussa Jepsen vakoilee viehättävää naapuriaan (näyttelijänä Holden Nowell), joka ajaa nurmikkoaan. Otettuaan paitansa pois naapuri huomaa Jepsenin vakoilevan häntä ja Jepsen piiloutuu ikkunan alle. Seuraavaksi kohtaus siirtyy autotalliin, jossa Jepsen harjoittelee yhtyeensä kanssa kappaletta. Harjoittelun jälkeen Jepsen pesee autoaan ja yrittää saada naapurin kiinnittämään huomiota itseensä. Hän kuitenkin putoaa auton konepelliltä ja naapuri auttaa hänet ylös. Tämän jälkeen naapuri katsoo, kun Jepsenin yhtye esittää kappaletta. Kun yhtye lopettaa soittamisen, Jepsen alkaa kirjoittaa omaa puhelinnumeroaan ja aikoo antaa sen naapurilleen, mutta huomaa naapurin antavan oman puhelinnumeronsa yhdelle yhtyeen miespuolisista jäsenistä. === Internet-ilmiö === Carlos Pena ja Big Time Rush julkaisivat yhdessä Ashley Tisdalen, Justin Bieberin ja Selena Gomezin kanssa oman versionsa musiikkivideosta. Video on saavuttanut yli 65 miljoonaa katselukertaa. Myös Katy Perry on julkaissut musiikkivideosta oman versionsa ystäviensä kanssa, ja se on saavuttanut yli miljoona katselukertaa. == Lähteet == == Aiheesta muualla == * Virallinen musiikkivideo YouTubessa Luokka:Vuoden 2011 kappaleet Luokka:Carly Rae Jepsenin kappaleet Luokka:Billboard Hot 100 -listan ykköset
Luiz Gonzaga Bergonzini

Luiz Gonzaga Bergonzini (20. toukokuuta 1936 São João da Boa Vista – 13. kesäkuuta 2012) oli brasilialainen roomalaiskatolinen piispa. Hänet vihittiin papiksi 29. kesäkuuta 1959 ja nimitettiin Guarulhosin hiippakunnan johtoon 4. joulukuuta 1991. Piispaksi vihkiminen seurasi 7. helmikuuta 1992. Pääkonsekraattorina toimi Tomás Vaquero, jota avustivat David Picão ja Dadeus Grings. Bergonzini jäi eläkkeelle 23. marraskuuta 2011.Catholic-Hierarchy.org: Bishop Luiz Gonzaga Bergonzini == Lähteet == Luokka:Brasilialaiset papit Luokka:Katoliset piispat Luokka:Vuonna 1936 syntyneet Luokka:Vuonna 2012 kuolleet
David Dias Pimentel

David Dias Pimentel (18. maaliskuuta 1941 – 16. maaliskuuta 2021Catholic- Hierarchy.org: Bishop David Dias Pimentel) oli Portugalin Azoreilla syntynyt, Brasiliassa uransa luonut roomalaiskatolinen piispa. Hänet vihittiin papiksi brasilialaiseen Rio Preton hiippakuntaan 21. joulukuuta 1969 ja nimitettiin Belo Horizonten arkkihiippakunnan vihkipiispaksi sekä Marazanaen titulaaripiispaksi 11. joulukuuta 1996. Piispaksi vihkiminen seurasi 31. tammikuuta 1997. Pääkonsekraattorina toimi Serafim Fernandes de Araújo, jota avustivat José de Aquino Pereira ja Luiz Gonzaga Bergonzini. Dias Pimentel sai 7. helmikuuta 2001 nimityksen São João da Boa Vistan piispaksi, jonka virkaan hänet asetettiin 25. maaliskuuta. == Lähteet == Luokka:Brasilialaiset papit Luokka:Katoliset piispat Luokka:Vuonna 1941 syntyneet Luokka:Vuonna 2021 kuolleet
Silmukka kiristyy (vuoden 1941 elokuva)

Silmukka kiristyy (, alkuperäiseltä nimeltään Hot Spot) on vuonna 1941 ilmestynyt yhdysvaltalainen film noir -elokuva, jonka on ohjannut H. Bruce Humberstone. Psykologisen jännityselokuvan pääosia näyttelevät Betty Grable, Victor Mature ja Carole Landis. Dwight Taylor laati käsikirjoituksen Steve Fisherin I Wake Up Screaming -romaanin pohjalta. Steve Fisher myös auttoi Tayloria käsikirjoituksen kirjoittamisessa. Silmukka kiristyy sai ensi-iltansa kotimaassaan 31. lokakuuta vuonna 1941. Suomeen elokuva ilmestyi teattereihin 17. toukokuuta 1946. 20th Century Fox tuotti elokuvan. Silmukka kiristyy on yksi harvoista musikaalitähti Betty Grablen dramaattisista rooleista. Elokuvasta tehtiin uudelleenfilmatisointi vuonna 1953 nimellä Silmukka kiristyy (), jonka pääosissa ovat Jeanne Crain, Jean Peters ja Elliott Reid. ==Juoni== Nuorta promoottoria, Frankie Christopheria (Mature), syytetään nuoren mallin ja näyttelijän Vicky Lynnin (Landis) murhasta. Frankien piilottaa Vickyn Jill-sisko (Grable), johon Frankie on rakastunut. Viranomaiset saavat kuitenkin Frankien kiinni kuulusteltavaksi. Pakkomielteinen poliisi Ed Cornell (Cregar) tietää Frankien olevan syytön, mutta riittävän todistusaineiston takia Cornell yrittää saada epäillyn telkien taakse joka tapauksessa. Frankie pakenee ja löytää lopulta oikean murhaajan henkilöllisyyden. ==Rooleissa== ==Lähteet== ==Aiheesta muualla== * * * Luokka:Vuoden 1941 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Film noir -elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat
JJ Project

JJ Project () on JB:n ja Jinyoungin (aiemmin Jr.) muodostama eteläkorealainen poikaduo, joka debytoi vuonna 2012 JYP Entertainmentin alla. Heidän ensimmäinen singlensä ”Bounce” julkaistiin 22. toukokuuta 2012. JB ja Jinyoung ovat jäseniä vuonna 2014 aloittaneessa poikabändissä Got7. JJ Project julkaisi albumin Verse 2 31. heinäkuuta 2017. Albumilta julkaistiin yksi kappale ”Tomorrow, Today” musiikkivideona. ==Jäsenet== JB (제이비)/ Im Jae-bum (임재범) * Johtaja, päälaulaja * Syntynyt: 6. tammikuuta 1994 Jr. (주니어)/ Park Jin-young (박진영) * Laulaja, pääräppäri * Syntynyt: 22. syyskuuta 1994 == Diskografia == === EP:t === * Verse 2 (2017) === Singlealbumit === * Bounce (2012) === Singlet === Vuosi Single 2012 Bounce * Julkaistu: 22. toukokuuta 2012 * Levy-yhtiö: JYP Entertainment 2012 Tomorrow, Today * Julkaistu: 2017 * Levy-yhtiö: == Aiheesta muualla == * JJ Projectin englanninkielinen wikipedia * JJ Projectin virallinen Facebook-sivu * JJ Projecttin virallinen Youtube Luokka:Eteläkorealaiset poikabändit Luokka:Eteläkorealaiset yhtyeet
Porin Ooppera

Porin Ooppera on vuonna 1976 perustettu Satakunnassa toimiva alueooppera. Se tuottaa vuosittain oopperaproduktion yhdessä Pori Sinfoniettan ja Porin Oopperakuoron kanssa. Omien laulajien lisäksi solisteina on myös maakunnan ulkopuolelta tulevia vierailijoita. Porin Oopperan kotisalina on 2000-luvulla toiminut pääosin Promenadikeskus. Vuonna 2004 Porin Ooppera ja Pori Sinfonietta levyttivät Ari Rasilaisen johtamana Fredrik Paciuksen oopperan Kaarle-kuninkaan metsästys. ==Lähteet== *Porin Oopperan kotisivut *Pori Sinfonietta Luokka:Oopperat Suomessa Luokka:Porin musiikki
Scalado

pienoiskuva|Scaladon logo. Scalado on ruotsalainen kuvausteknologioita matkapuhelimiin kehittävä ohjelmistoyritys. Nokia on tehnyt yhteistyötä Scaladon kanssa vuosia ja monet Nokian kamerasovellukset ovat Scaladon kehittämiä. Nokia ilmoitti kesäkuussa 2012 hankkivansa Scaladon omaisuuseriä, kuvausasiantuntijoita, teknologiaa ja aineetonta omaisuutta vahvistaakseen osaamistaan kuvausteknologiassa. Scaladon pääkonttori sijaitsee Lundissa ja yrityksen toimitusjohtaja on Håkan Persson. == Lähteet == Luokka:Ruotsalaiset yritykset Luokka:Ohjelmistoyhtiöt
Sekosteroidi

Sekosteroidit ovat steroidijohdannaisia, joissa vähintään yksi nelirenkaisten steroidien renkaiden sidoksista poikki. IUPAC:n suosituksia noudatettaessa sekosteroidien rakenteen hiiliatomien numerot ja renkaiden kirjainsymbolit ovat samat kuin steroideissa. Jos useampi kuin yksi rengas on poikki, saatetaan käyttää tavanomaisia yhdisteiden numerointi- ja nimeämiskäytäntöjä Jos jonkin steroidin hiilten 2 ja 3 välinen sidos on katkeaa, muodostunut yhdiste on 2,3-sekosteroidi. Jos hiilten 9 ja 10 sidos on poikki, yhdiste on 9,10-sekoteroidi. D-vitamiinit kuten kolekalsiferoli ja ergokalsiferoli ovat 9,10-sekoteroideja. Sekosteroidi tulee latinasta: seko tulee sanasta secare, joka tarkoittaa leikata ja steroidi sanasta stere, joka tarkoittaa kiinteää, kolmiulotteista. ==Lähteet== ==Aiheesta muualla== *Finto, suomalainen asiasanasto- ja ontologiapalvelu: Sekosteroidit Luokka:Steroidit
Sulhanen liikaa

Sulhanen liikaa () on vuonna 1943 ensi-iltansa saanut yhdysvaltalainen Technicolor-musikaalielokuva, jonka on ohjannut Irving Cummings. Elokuvamusikaalin pääosia esittävät Betty Grable, Robert Young, Adolphe Menjou ja Reginald Gardiner. Sulhanen liikaa kertoo amerikkalaisesta laulajasta (Grable), joka yrittää päästä vihille englantilaisen herttuan kanssa. Sulhanen liikaa -elokuvan alkuperäisen tarinan kirjoittivat William R. Lipman, Frederick Stephani ja Edward Van Every. Tarinan pohjalta Ken Englund laati käsikirjoituksen. Sulhanen liikaa sai ensi-iltansa kotimaassaan 1. lokakuuta vuonna 1943. Suomessa elokuva tuli ensi-iltaan 9. huhtikuuta vuonna 1948. 20th Century Fox tuotti elokuvan. Betty Grable oli kassamagneettikuningatar Sulhanen liikaa -elokuvan ilmestymisen aikana; myös hänen toinen elokuvansa, Tivolin kaunotar, oli valtava menestys. Tivolin kaunotar ja Sulhanen liikaa -elokuvat pääsivät molemmat vuoden 1943 kymmenen menestyneimmän elokuvan joukkoon ja olivat 20th Century Foxin suurimpia rahantuottajia sinä vuonna. == Rooleissa == == Aiheesta muualla == * * * Luokka:Yhdysvaltalaiset elokuvamusikaalit Luokka:Vuoden 1943 yhdysvaltalaiset elokuvat Luokka:Irving Cummingsin ohjaamat elokuvat
Keitin

Keitin voi tarkoittaa seuraavia: * Espressokeitin * Kahvinkeitin * Kenttäkeitin * Puukaasuliesi * Retkikeitin * Spriikeitin
OPERA-koe

OPERA-koe (Oscillation Project with Emulsion-tRacking Apparatus) on kansainvälisenä yhteistyönä toteutettu hiukkasfysiikan tutkimusprojekti, jonka tavoitteena on suorittaa neutriinojen oskillaatioita koskevia kokeita. OPERA- ilmaisimen rakennustyöt aloitettiin vuonna 2003 ja se valmistui 2008. Koeasema sijaitsee Italiassa, Gran Sasso d'Italia -vuoren alle rakennetun Gran Sasson laboratorion C-hallissa. OPERA-ilmaisin tarkkailee Sveitsin Genevessä sijaitsevasta CERNistä lähetettyjen neutriinoiden virtaa ja pyrkii havaitsemaan myonin neutriinoista oskilloituneita taun neutriinoita. Koeaseman ilmaisimena käytetään ydinemulsiofilmejä. == Lähteet == Luokka:Hiukkasfysiikan tutkimuslaitokset
Estrella

Estrella on tuotemerkki, jonka alaisuudessa valmistetaan monia välipalatuotteita, kuten perunalastuja, juustonaksuja, maapähkinöitä ja dippejä. Alun perin Ruotsissa perustettu yritys Estrella AB ja tavaramerkki ovat nykyään osa Estrella Maarud Holding AS -yritystä, jonka omistaa saksalainen Intersnack Group. Yrityksen Ruotsin tehdas sijaitsee Angeredissa, Göteborgissa. == Historia == Estrella-tuotemerkin rekisteröi vuonna 1946 Folke Andersson, joka omisti tuolloin laajoja banaaniviljelmiä Etelä-Amerikassa. Yhtiön nimeksi tuli Estrella, joka on espanjan kieltä ja tarkoittaa tähteä. Vuonna 1957 New Yorkiin tehdyn vierailun jälkeen hän innostui aloittamaan välipalojen valmistamisen Ruotsissa, ja niiden tuotanto alkoikin jo samana vuonna. Aluksi yhtiö valmisti vain perunalastuja ja popcornia Ruotsissa, kun taas muu valikoima koostui tuontituotteista. Vuonna 1903 Ödsköltissä, Dalslandissa syntynyt Folke Andersson kuoli 8. toukokuuta 1968 kotonaan Guayaquilissa, Ecuadorissa. Yritys lopulta kasvoi suuremmaksi, ja sen tuotteita alettiin markkinoida vuonna 1987 Suomeen ja vuonna 1990 Tanskaan. Sittemmin Estrellan tuotteita on viety useille muillekin markkina-alueille, ja toimintaa oli esimerkiksi Islannissa, Baltian maissa, Ukrainassa ja Venäjällä. Myöhemmin Kraft Foods osti Estrellan ja rupesi tuottamaan sen sipsejä Estrella-nimellä Ruotsissa, Maarudilla Norjassa ja Taffel Chipsinä Liettuassa. Vuonna 2008 Kraft Foods myi Estrellan FEPCO 1 AS:lle, joka on norjalaisen sijoitusyhtiö Herkules Private Equity Fundin omistama. Sijoitusyhtiö luopui omistuksistaan vuonna 2014, ja Estrella Maarud siirtyi saksalaisen Intersnack Groupin haltuun. Maaliskuussa 2013 Estrella uudelleenlanseerasi Suomen markkinoille 90-luvun hittisnacksin Kickersin. Lähes 500 henkilöä oli allekirjoittanut nettiadressin "Kickers takaisin markkinoille", ja heitä muistettiin myös lanseerauksen yhteydessä julkaistussa musiikkivideossa "Vanha suola janottaa". |Estrella Sourcream & Onion renkaita |Estrella Cheese Burger Chips, yksi rajoitetun erän myynnissä olevista pusseista. == Lähteet == Luokka:Perunalastut Luokka:Ruotsalaiset yritykset Luokka:Elintarvikealan tuotemerkit
Jim Thompson (kirjailija 1906–1977)

James Myers "Jim" Thompson (27. syyskuuta 1906 Anadarko, Oklahoma, Yhdysvallat - 7. huhtikuuta 1977 Los Angeles, Kalifornia, Yhdysvallat) oli yhdysvaltalainen rikoskirjailija ja käsikirjoittaja. Thompson tunnetaan parhaiten pulp-romaaneistaan, joita syntyi kolmisenkymmentä. Kiireisimmillään 1950-luvun alussa teoksia julkaistiin useampi vuodessa. Vaikka Thompson ei eläessään juuri tunnustusta saanut, kahdesta hänen kirjastaan tehtiin elokuva hänen elinaikaan (Pakotie (1972) ja Tappaja sielussa (1976)https://www.elonet.fi/fi/elokuva/122251). Myöhemmin Thompsonin teoksia on filmattu enemmänkin. Varsinkin 1990-luvulla Thompsonin tuotanto koki tässä suhteessa uuden tulemisen. == Bibliografia == * Now and on Earth, 1942. * Heed the Thunder, 1946. * * * Cropper's Cabin, 1952. * * * Bad Boy, 1953. * * The Criminal, 1953. * The Golden Gizmo, 1954. * Roughneck, 1954. * A Swell-Looking Babe, 1954. * * The Nothing Man, 1954. * * The Kill-Off, 1957. * Wild Town, 1957. * * The Transgressors, 1961. * * * Texas By The Tail, 1965. * South of Heaven, 1967. * Ironside, 1967. * The Undefeated, 1969. * Nothing But A Man, 1970. * Child of Rage, 1972. * King Blood, 1973. * The Rip-Off, 1987. * Fireworks: The Lost Writings of Jim Thompson, 1988. == Lähteet == Luokka:yhdysvaltalaiset kirjailijat Luokka:Vuonna 1906 syntyneet Luokka:Vuonna 1977 kuolleet
Dick Tracy (elokuva)

Dick Tracy on vuonna 1990 ensi-iltansa saanut yhdysvaltalainen toimintaelokuva, joka perustuu Chester Gouldin luoman Dick Tracy -sarjakuvahahmon seikkailuihin. Elokuvan ohjasi ja tuotti Warren Beatty, joka myös näytteli elokuvan pääosassa. Hänen lisäksi elokuvassa näyttelee muun muassa Al Pacino, Charles Durning, Madonna, William Forsythe, Glenne Headly, Paul Sorvino, Dick Van Dyke ja Charlie Korsmo. Elokuva palkittiin parhaan laulun (”Sooner or Later”, Stephen Sondheim), lavastuksen ja maskeerauksen Oscareilla. == Arvioita == Video-oppaassa vuodelta 1994 Kati Sinisalo kuvaa Dick Tracyä upeasti lavastetuksi ja kuvatuksi mutta elottoman pompöösiksi elokuvaksi ja antaa sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla== * * Luokka:Yhdysvaltalaiset toimintaelokuvat Luokka:Vuoden 1990 yhdysvaltalaiset elokuvat Luokka:Sarjakuviin pohjautuvat elokuvat Luokka:Warren Beattyn ohjaamat elokuvat Luokka:Parhaan laulun Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan maskeerauksen Oscar-palkinnon saaneet elokuvat
Luiz Soares Vieira

Luiz Soares Vieira (s. 2. toukokuuta 1937 Conchas) on brasilialainen roomalaiskatolinen arkkipiispa. Hänet vihittiin papiksi 21. helmikuuta 1960 ja nimitettiin Macapán hiippakunnan johtoon 25. huhtikuuta 1984. Piispaksi vihkiminen seurasi 1. heinäkuuta. Pääkonsekraattorina toimi Domingos Gabriel Wisniewski, jota avustivat Geraldo Majella Agnelo ja Romeu Alberti.Catholic- Hierarchy.org: Archbishop Luiz Soares Vieira Soares Vieira sai 13. marraskuuta 1991 nimityksen Manausin arkkipiispaksi. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1937 syntyneet Luokka:Elävät henkilöt
Carlo Cavalla

Carlo Cavalla (19. kesäkuuta 1919 Villafranca d'Asti – 4. tammikuuta 1999) oli italialainen roomalaiskatolinen piispa. Hänet vihittiin papiksi 19. kesäkuuta 1943 ja nimitettiin Casale Monferraton hiippakunnan johtoon 1. maaliskuuta 1971. Piispaksi vihkiminen seurasi 18. huhtikuuta. Pääkonsekraattorina toimi Carlo Confalonieri, jota avustivat Andrea Pangrazio ja Franco Costa. Cavalla jäi eläkkeelle 3. kesäkuuta 1995.Catholic-Hierarchy.org: Bishop Carlo Cavalla == Lähteet == Luokka:Italialaiset piispat Luokka:Katoliset piispat Luokka:Vuonna 1919 syntyneet Luokka:Vuonna 1999 kuolleet
Arrigo Miglio

Arrigo Miglio (s. 18. heinäkuuta 1942 San Giorgio Canavese) on italialainen roomalaiskatolinen arkkipiispa. Hänet vihittiin papiksi Ivrean hiippakuntaan 23. syyskuuta 1967 ja nimitettiin Iglesiasin hiippakunnan johtoon 25. maaliskuuta 1992. Piispaksi vihkiminen seurasi 25. huhtikuuta. Pääkonsekraattorina toimi Luigi Bettazzi, jota avustivat Ottorino Pietro Alberti ja Giovanni Cogoni.Catholic-Hierarchy.org: Archbishop Arrigo Miglio Miglio sai 20. helmikuuta 1999 nimityksen Ivrean piispaksi ja 25. helmikuuta 2012 Cagliarin arkkipiispaksi. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1942 syntyneet Luokka:Elävät henkilöt
Elle ja Blair Fowler

Lisa ”Elle” Fowler (s. 25. toukokuuta 1988) ja Laura Elizabeth ”Blair” Fowler (s. 1. huhtikuuta 1993) ovat yhdysvaltalaiset siskokset, jotka tulivat internetissä tunnetuiksi muotiin ja kauneudenhoitoon liittyvällä internet- yhteisöllään. Vanhempi sisaruksista Elle perusti vuonna 2008 YouTube-kanavan AllThatGlitters21, jolla hän jakoi vinkkejä kauneudenhoitoon ja pukeutumiseen liittyen. Kanava saavutti yllättävän suosion ja pian Elle pyysi myös siskonsa Blairin toimintaan mukaan. Sisarukset julkaisivat videoita neljällä eri kanavalla viikoittain ja perustivat pian toimintaansa nojaavat internet-sivut. Muutaman vuoden jälkeen YouTube-kanavien katsojaluvut nousivat yhteensä yli 200 miljoonaan näyttökertaan ja sisarukset alkoivat vastaanottaa toimittajien yhteydenottoja. He antoivat haastatteluja muotilehtiin sekä vierailivat alan keskusteluohjelmissa. Blair on myöhemmin näytellyt myös Walt Disneylle. Fowlerin siskokset ovat ilmaisseet haluavansa jakaa amerikkalaisille naisille ripauksen glamouria joka päivä. Videoille on tyypillistä ylitsepursuava positiivisuus sekä keveys. ==Aiheesta muualla== * Elle Fowlerin YouTube-kanava AllThatGlitters21 * Blair Fowlerin YouTube-kanava juicystar07 Luokka:Yhdysvaltalaiset tubettajat Luokka:Sisarukset Luokka:Elävät henkilöt
Irineu Gassen

Irineu Gassen (s. 24. marraskuuta 1942 Santa Cruz do Sul) on brasilialainen roomalaiskatolinen piispa. Hänestä tuli fransiskaani 2. helmikuuta 1966, ja hän sai pappisvihkimyksensä 27. heinäkuuta 1968. Hänet nimitettiin Vacarian hiippakunnan johtoon 28. toukokuuta 2008, ja hänet asetettiin tähän virkaan 24. elokuuta. Piispaksi konsekroinnin suoritti 27. heinäkuuta Cláudiio Hummes, jota avustivat Orlando Octacílio Dotti ja Aloísio Sinésio Bohn.Catholic- Hierarchy.org: Bishop Irineu Gassen, O.F.M. == Lähteet == Luokka:Brasilialaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Orlando Octacílio Dotti

Orlando Octacílio Dotti (s. 22. kesäkuuta 1930 Antonio Prado) on brasilialainen roomalaiskatolinen piispa. Hänet vihittiin kapusiinien papiksi 8. huhtikuuta 1956 ja nimitettiin Caçadorin hiippakunnan johtoon 12. maaliskuuta 1969. Piispaksi vihkiminen seurasi 25. toukokuuta. Pääkosnsekraattorina toimi Luís Victor Sartori, jota avustivat Benedito Zorzi ja Walmor Battú Wichrowski.Catholic-Hierarchy.org: Bishop Orlando Octacílio Dotti, O.F.M. Cap. Dotti sai 1. huhtikuuta 1976 nimityksen Barra (do Rio Grande)n piispaksi, ja 30. toukokuuta 1983 hänet nimitettiin Vacarian koadjuuttoripiispaksi. 5. helmikuuta 1986 hänestä tuli sen piispa, ja hän toimi tehtävässään, kunnes erosi 12. marraskuuta 2003. == Lähteet == Luokka:Brasilialaiset papit Luokka:Katoliset piispat Luokka:Vuonna 1930 syntyneet Luokka:Elävät henkilöt
Aloísio Sinésio Bohn

Aloísio Sinésio Bohn (11. syyskuuta 1934 – 9. kesäkuuta 2022) oli brasilialainen roomalaiskatolinen piispa. Hän sai pappisvihkimyksensä 23. joulukuuta 1961 ja nimityksen Brasílian vihkipiispaksi sekä Abbir Germanicianan titulaaripiispaksi 27. kesäkuuta 1977. Piispaksi vihkiminen seurasi 9. syyskuuta. Pääkonsekraattorina toimi Alfredo Vicente Soherer, jota avustivat Jose Newton de Almeida Baptista ja Geraldo do Espirito Santo Ávila. Bohn sai 13. helmikuuta 1980 nimityksen Novo Hamburgon ja 27. kesäkuuta 1986 Santa Cruz do Sulin piispaksi. Bohn jäi eläkkeelle 19. toukokuuta 2010. == Lähteet == Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Vuonna 2022 kuolleet
Asiago

Asiago on noin 6 500 asukkaan kunta Vicenzan maakunnassa, Veneton alueella Koillis-Italiassa. Se sijaitsee Alppien aluskukkuloilla noin 50 kilometriä Trentosta kaakkoon ja Vicenzasta pohjoiseen. Kunta tunnetaan asiagojuustosta ja lähistöllä ensimmäisen maailmansodan aikana käydystä Asiagon taistelusta. Asiago on myös merkittävä hiihtomatkailukeskus. Siellä toimii jääkiekkojoukkue Hockey Club Asiago. ==Lähteet== == Aiheesta muualla == *
Héctor Ignacio Salah Zuleta

Héctor Ignacio Salah Zuleta (s. 24. joulukuuta 1942 Bogotá) on kolumbialainen roomalaiskatolinen piispa. Hänet vihittiin papiksi 8. joulukuuta 1972 ja nimitettiin Girardotan hiippakunnan johtoon 21. helmikuuta 1998. Piispaksi vihkiminen seurasi 26. maaliskuuta. Pääkonsekraattorina toimi Paolo Romeo, jota avustivat Alberto Giraldo Jaramillo ja Flavio Calle Zapata.Catholic- Hierarchy.org: Bishop Héctor Ignacio Salah Zuleta Salah Zuleta sai 13. toukokuuta 2005 nimityksen Richachan piispaksi. == Lähteet == Luokka:Kolumbialaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Mustalahti

Mustalahti voi tarkoittaa: ==Paikannimi== * Mustalahti, Tampereella sijaitseva Näsijärven lahti, jossa on Mustalahden satama * Mustalahti eli Aurinkolahti, lahti ja alue Helsingin Vuosaaressa * Mustalahti, merenlahti Eteläjoen suistossa Ahlaisissa Porissa * Mustalahti, kylä Leningradin alueella Venäjällä ==Sukunimi== * Arvi Mustalahti (1904–1984), suomalainen maanviljelijä ja kirjailija * Irmeli Mustalahti, suomalainen luonnonvarahallinnan professori ja kehitystutkija.
Mustalahti (Tampere)

Mustalahti on Särkänniemen vieressä oleva lahti Tampereella Näsijärvessä Paasikivenkadun (ent. Paasikiventien) kyljessä. Aivan Mustanlahden vieressä satama-alueella on myös Kortelahti. == Mustanlahden satama == Mustanlahden rannalla on ollut satama 1830-luvulta lähtien, jolloin satama oli tärkeä sisävesiliikenteen matkustajille sekä tavarakuljetuksilleMustalahti oli vilkas kauppa- ja laivasatama; www.tampereenhistoria.fi, Jari Niemelä. Mustanlahden satamasta liikennöi myös HL Kuru, joka upposi myrskyssä Siilinkarin läheisyydessä syyskuussa vuonna 1929. Satamassa käytiin paljon kauppaa. Vuonna 1977 sataman ohi kulkemaan rakennettiin Paasikiventie.. Mustanlahden satamasta liikennöi nykyään muun muassa SS TarjanneReittiliikenne Tampere-Ruovesi- Virrat, runoilijantie.fi . Mustanlahden satamassa on palveluja Näsijärvellä veneileville sekä venepaikkoja. Satama-alueella ja sataman laiturilla järjestetään usein tapahtumia; muun muassa moottoripyöräilijät kokoontuvat siellä kesäisinMustanlahden satama täyttyi moottoripyöristä, Aamulehti 24.05.2012. == Lähteet == == Aiheesta muualla == *Mustanlahden kotisivut *Ilmapanoraamakuva Mustanlahden satamasta - Virtuaalinen Tampereen kaupunkiopas: VirtualTampere.com Luokka:Suomen lahdet Luokka:Tampereen liikenne Luokka:Näsijärvi Luokka:Särkänniemi (kaupunginosa)
Kortelahti

Kortelahti on: *Kortelahti, kylä Eräjärvellä *Kortelahti, lahti Näsijärvessä Tampereella *Kortelahti, järvi Orivedellä
Liisa Viikari

Aune Anna-Liisa Viikari (o.s. Okkonen; s. 30. tammikuuta 1949 Helsinki) on suomalainen biokemisti. Hän väitteli tekniikan tohtoriksi vuonna 1986. Viikari työskenteli vuodesta 1975 lähtien Teknologian tutkimuskeskus VTT:n palveluksessa. Hän tutki VTT:ssä erityisesti entsymologiaa ja biotekniikan teollisia sovelluksia, ja oli vuodesta 2000 lähtien alan tutkimusprofessorina. Vuonna 2001 hän sai ensimmäisenä naisena American Chemical Societyn Anselme Payen -palkinnon. Vuodesta 2007 lähtien Viikari oli Helsingin yliopiston biojalostuksen professorina, kunnes jäi eläkkeelle vuonna 2012. ==Lähteet== * * * Liisa Viikarin kotisivu. Helsingin yliopisto. Luokka:Suomalaiset biokemistit Luokka:Suomalaiset professorit Luokka:Vuonna 1949 syntyneet Luokka:Elävät henkilöt Luokka:Helsingin yliopiston professorit
Mikko Suokas (vapaaottelija)

Mikko Suokas on suomalainen vapaaottelija. Hän otteli ensimmäisen ottelunsa helmikuussa 2010 ja voitti kaksi vuotta myöhemmin, toukokuussa 2012, Suomen- mestaruuden 61,2 kilon sarjassa. Hän voitti loppuottelun tuomariston hajaäänin. Suokkaan edustama seura on MMA Seinäjoki. == Lähteet == Luokka:Suomalaiset vapaaottelijat Luokka:Syntymävuosi puuttuu Luokka:Elävät henkilöt
Shenzhou 9

Shenzhou 9 (神舟九号) oli Kiinan kansantasavallan miehitetty avaruuslento.http://www.bbc.co.uk/news/science-environment-18458544 Laukaisu tapahtui 16. kesäkuuta 2012 kello 13.37 Suomen aikaa Jiuquanin avaruuskeskuksesta Pitkä marssi 2F -kantoraketilla.Kiina laukaisi Shenzou 9:n avaruuteen - kyydissä ensimmäinen naistaikonautti Yle.fi Uutiset 16.6.2012.http://www.spaceflightnow.com/tracking/index.html Alus laskeutui 29. kesäkuuta 2012 kello 2.01 UTC Sisä- Mongoliaan.http://www.spaceflight101.com/shenzhou-9-mission-updates.html http://fi.gbtimes.com/nakokulmia/tiede-teknologia/uutiset/shenzhou-9-aluksen- miehisto-palasi-maahan Shenzhou 9 telakoitui toisena avaruusaluksena (miehittämättömän Shenzhou 8:n jälkeen) kiertoradalla olevaan Tiangong 1 -pienoisavaruusasemaan ja ensimmäisenä miehitettynä avaruusaluksena telakoitui manuaalisesti asemaan.Shenzhou-9-avaruusalus valmistautuu lähtöön gbtimes.com 14.6.2012 Lento on Kiinan Shenzhou-avaruusohjelman neljäs miehitetty avaruuslento. Lento kesti 12 vuorokautta 15 tuntia 25 minuuttia.http://www.spacefacts.de/mission/english/shenzhou_9.htm Kolmihenkisessä miehistössä oli mukana ensimmäinen naispuolinen kiinalainen avaruuslentäjä, 33-vuotias ilmavoimien lentäjä, taikonautti Liu Yang.Major Liu Yang - a Chinese heroine in waiting? spacedaily.com 15.6.2012Kiina lähettää ensi kertaa naisen avaruuteen Yle.fi Uutiset 15.6.012.https://archive.is/20120731202836/www.google.com/hostednews/afp/article/ALeqM5i94imZmv9XlcvMRQnr6YY_9dBYPQ?docId=TX- PAR-EII68 Lennon varamiehistössä oli mukana toinen naistaikonautti 33-vuotias Wang Yaping. 18\. kesäkuuta 2012 kello 9.07 Suomen aikaa Shenzhou 9 telakoitui automaattiohjauksella Kiinan ensimmäiseen avaruuslaboratoriomoduuliin Tiangong-1:een. Kyseessä on ensimmäinen Kiinan suorittama avaruusalusten telakointi avaruudessa. Taikonautit telakoituivat avaruusmoduliin Yle.fi Uutiset 18.6.2012.YLE Areenan video telakoitumisesta (1 min) Miehistö siirtyi avaruuslaboratoriomoduulin sisään. He viettivät avaruuslaboratoriossa 10 päivää.YLE Areenan video Tiangong 1:een siirtymisestä (1 min) Neljän päivän päästä automaattisesta telakoitumisesta miehistö telakoitui uudestaan laboratoriomoduuliin, tällä kertaa käsiohjauksella. ==Miehistö== *Jing Haipeng (2. avaruuslento)http://www.spacefacts.de/bios/international/english/jing_haipen.htm *Liu Wang (1. avaruuslento)http://www.spacefacts.de/bios/international/english/liu_wang.htm *Liu Yang (1. avaruuslento)http://www.spacefacts.de/bios/international/english/liu_yang.htm Jing Haipeng lähti ensimmäisenä taikonauttina toiselle avaruuslennolleen. Hän osallistui syyskuussa 2008 ensimmäiselle avaruuslennolleen Shenzhou 7:n kolmihenkisen miehistön jäsenenä. Hän oli Shenzhou 9:n komentaja. ==Katso myös== *Kiinan avaruustoiminta ==Lähteet== ==Aiheesta muualla== *Spacefacts.de: Shenzhou 9 *Spaceflight101: Shenzhou 9 Mission Updates *Naistaikonautti saa erityiskohtelua avaruuslennolla gbtimes.com 12.6.2012 *spaceflightnow: Shenzhou Mission Report (lennon tapahtumat) *China launches Shenzhou 9 Xinhua News 16.6.2012 Luokka:Shenzhou-ohjelma Luokka:Miehitetyt avaruuslennot Luokka:Vuoden 2012 avaruustoiminta
Hietarannan paviljonki

Hietarannan paviljonki (Hietsun paviljonki - Töölön kylätalo) on Helsingissä Hietaniemen uimarannalla sijaitseva rakennus. Rakennus toimii Töölön kylätalona ja sitä hallinnoi yleishyödyllinen kiinteistöosakeyhtiö. Talossa on iso juhlasali ja Ateljé-Sali sekä työtiloja erityisesti luovien alojen työntekijöille. == Historia == Rakennuksen suunnitteli Gunnar Taucher 1930-luvulla Helsingin ensimmäiseksi yleiseksi uimarannaksi muuttuneen Hietarannalle pukeutumistiloiksi. Vuonna 1939 paviljonkia laajennettiin kummastakin päädystä Taucherin laajennussuunnitelman mukaisesti. Vuonna 1957 Helsingin Sotainvalidien Naisjaosto vuokrasi paviljongin ja eteläpääty muutettiin kesäkahvilaksi ja se toimi kesäkahvilana vuoteen 2010 asti. Vuonna 2011 valmistui uusi pukuhuonerakennus. Vanha pukuhuonerakennus jäi kunnostusta vaille ja joutui purku-uhan alle. thumb|Hietarannan paviljonki ennen kunnostusta Töölön kylätaloksi|alt= Vuoden 2013 lopussa Helsingin kiinteistölautakunta päätti myydä kiinteistön Töölön kaupunginosat – Töölö ry:n ja Töölöläinen Oy:n perustamalle kiinteistöosakeyhtiö Töölön Kylätalolle, joka on saneeraanut rakennuksesta Töölön kylätalon. Remontti valmistui 2015. Töölön kaupunginosat - Töölön kylätalo , katsottu 6.6.2015 Vuonna 2015 Helsingin rakennuslautakunta antoi Rakentamisen Ruusu -kunniamaininnan Töölön Kylätalo Hietsun korjaajille. Purkutuomion saaneesta rakennuksesta on sittemmin tullut uusi palkittu kulttuuritila. == Toiminta == Töölön kaupunginosat – Töölö ry ylläpitää talon yleistä käyttöä asukasosallisuutta lisääviin tapahtumiin. Paviljongin toiminnanjohtajana toimii Markku Koivusalo. Kylätalossa järjestetään kaupunkilaisille avoimia kulttuuritapahtumia, kirjallisuusiltoja, luentoja ja keskustelutilaisuuksia. Talo on myös suosittu intiimi konserttipaikka, jonka musiikkitoiminta on palkittu valtionpalkinnolla. Kiinteistöosakeyhtiö vuokraa juhlasalia ja Ateljé-Salia myös kaupunkilaisten yksityistilaisuuksiin. Talossa järjestetään häitä, hautajaisia, syntymäpäiviä, start-up tilaisuuksia ja näyttelyitä. Talossa on myös Artists at Risk (AR) järjestön työtilaresidenssi. === Kulttuuritalo === Kylätalon lisäksi paviljonki on tullut tunnetuksi vapaan taiteen, kulttuurin ja tieteen kulttuuritalona. Vuonna 2021 Paviljongin musiikkitoiminnasta myönnettiin valtionpalkinto Hietsu is Happening ry:lle ja Klassinen Hietsu ry:lle. === Klassinen Hietsu === Klassinen Hietsu on Hietsun paviljongilla sunnuntaisin järjestetty valtionpalkinnolla palkittu konserttitapahtuma. Konserttisarjaa koordinoi kitaristi Petri Kumela, viulusti Eriikka Maalismaa ja pianisti Emil Holmström. === Hietsu is Happening! === Hietsu is Happening on Hietsun paviljongilla ja sen ympärillä järjestettävä monitaiteellinen ja monimuotoinen tapahtumasarja, jonka taiteellisina kuraattoreina toimivat Hietsun paviljongilla majailevat muusikot Mikko Innanen, Petri Kumela ja Antti Lötjönen. == Lähteet == == Aiheesta muualla == *Hietsun paviljonki *Hietsun paviljonki YouTube-kanava. *Hietsun paviljongin Facebook-sivut * *Kylätalo Hietsu Luokka:Suomalaiset kahvilat Luokka:Helsingin rakennukset ja rakennelmat Luokka:Etu-Töölö
Savonlinna-Kauppatori

Savonlinna-Kauppatori oli rautatieliikennepaikka Savonlinnan keskustassa lähellä Kauppatoria. Se perustettiin vuonna 1932 seisakkeeksi. Vuonna 1943 paikalle valmistui liikennepaikkarakennus, jonka suunnitteli Anna Schröder. Tätä rakennusta laajennettiin vuonna 1956 varastotiloilla. Uusi liikerakennus lipunmyyntitiloineen paikalle valmistui vuonna 1965. Jo vuonna 1944 Savonlinna-Kauppatorin seisake oli muutettu miehitetyksi laituriksi, henkilöliikenteen miehitys päättyi vuonna 1979 ja liikennepaikka lakkautettiin 12.12.2011. Sen paikalle avattiin myöhemmin Savonlinnan uusi asema. Savonlinna-Kauppatori oli aikanaan pisin yksikielinen rautatieliikennepaikan nimi Suomessa. == Lähteet == Luokka:Savonlinnan rautatieliikennepaikat